Tele-KOL - visiterende samtale pr. telefon

Proceduren tager udgangspunkt i Region Sjællands instruks i2. <https://www.regionsjaelland.dk/fagfolk/telekol/til-monitoreringsansvarlige>

**1. Tema for telefonsamtalen**

Vi skal starte med at præsentere os, og fortælle at vi har fået en henvisning til TeleKOL. Spørge ind til hvad borger har hørt om tilbuddet fra egen læge.

**2. Afklare kompetencer hos borger**

- Kan borger benytte internettet hjemme

- De skal have MitId og kunne anvende det

- Mobildækning i hjemmet – er der ofte problemer med forbindelsen hjemme?

**3. Forklare om TeleKOL**

Det er vigtigt at borger er indforstået med at Tele-KOL er et mestringstilbud og ikke et akuttilbud. Borger skal fortsat kontakte egen læge, lægevagt eller 1-1-2 ved akut behov.

Vi skal spørge om borger har vægt og termometer, da det skal bestilles ekstra

Vi skal bede om samtykke til at kontakte: Læge, sygehus, hjemmepleje og pårørende

**4. Aftale besøg hos borger**

Vi aftaler tidspunkt for opstartssamtale med fysisk fremmøde, hvor borger oplæres i at bruge de velfærdsteknologiske løsninger og apparatur. Det tilstræbes at borger har modtaget denne instruktion i anvendelse af ustyr indenfor 10 hverdage efter modtagelse af henvisning.

Den efterfølgende opfølgende samtale finder sted ca. 14 dage efter det første besøg, som kan udføres som enten hjemmebesøg eller telefonisk kontakt. I de 14 dage kan borger nå at monitorere og indsamle relevante måinger, som monitoreringsansvarlige kan vurdere ift. grænseværdier, og kan opstarte udfyldelse af selvhjælpsplan.

Når tid og sted er aftalt med borger, skal der sendes en bekræftelse på e-Boks til borger.

Hvis borger ikke ønsker TeleKOL efter den afklarende samtale pr. telefon, skal vi sende MedCom til henvisende læge om at borger ikke ønsker tilbuddet.

Samtalen skal dokumenteres i Nexus som et ”Sundhedsfremmenotat” under ”Sag: Forebyggelse og sundhedsfremme”.

Der skal bookes samtaler i Nexus og book bil til kørsel. Se ”Procedure i Nexus ved visitering af Tele-KOL i Nexus”.